Hymenalia rufipes

Hymenalia rufipes er en skyggebille.

Utseende 
En middelsstor, avlangt-oval, fint hårete, mørkbrunlig skyggebille. Antennene er lange og tydelig sagtakkede. Ulikt mange andre skyggebiller har de et forholdsvis tynt hudpanser og gjerne lyse farger. De kjennes også på at klørne er kamformede, antennene lange og tynne og hodet forholdsvis lite.

Levevis 
Disse billene påtreffes gjerne krypende i vegetasjonen eller på bakken. De kan også ofte finnes på blomster der de spiser pollen. Larvene til denne arten lever trolig på røttene til markmalurt (Artemisia campestris).

Utbredelse 
Arten er utbredt i Europa nord til det sørlige Skandinavia, men mangler i de vestligste områdene. I Norge er det noen få funn av arten på Sør-Østlandet . Den blir vurdert som sterkt truet i Norge .

Systematisk inndeling  

 Ordenen biller, Coleoptera
 Underordenen Polyphaga
 Gruppen (infraorden) Cucujiformia
 Overfamilien heteromerer, Tenebrionoidea Latreille, 1802
 Familien skyggebiller, Tenebrionidae Latreille, 1802
 Underfamilien kamskyggebiller, Alleculinae Mulsant, 1856
 Stammen Alleculini
 Understammen Alleculina
 Slekten Hymenalia Mulsant, 1856 - i Norge:
 Hymenalia rufipes (Fabricius, 1792)

Referanser

Eksterne lenker 
 

Skyggebiller
Biller formelt beskrevet i 1792
Dyr formelt beskrevet av Johann Christian Fabricius